הוועדה המיוחדת לפניות הציבור, כנסת 25, פרוטוקול מספר 31, 2023-07-18 00:00

יצחק פינדרוס: אני מתכבד לפתוח את הישיבה של הוועדה המיוחדת לפניות הציבור בנושא תשלום העברת הנפטר מחוץ לרשות בה הוא מתגורר

יצחק פינדרוס:  אני חושב שזו הישיבה הראשונה שקיימנו בקדנציה שלי, בנושא של העברת נפטר, אם אני לא טועה

יצחק פינדרוס:       אנחנו נתחיל עם ביטוח לאומי, כי בעצם מה שהמתנו לו לישיבת ההמשך זה תוצאות הבדיקה של ביטוח לאומי

לבנה עזרא: נכון

לבנה עזרא:      אז אנחנו נתחיל אבל, ברשותך, הייתי מאוד רוצה שיפתח עשהאל יכנס, הוא נציג האוצר, כי יש רלוונטיות מאוד חשובה למה שאנחנו הולכים להגיד פה

יצחק פינדרוס: אז אני קצת דיברתי עם האוצר אתמול, בסדר, נמתין לו שייכנס

לבנה עזרא: אז אני אגיד רק בגדול

לבנה עזרא:  באמת, בחודשים האחרונים קודם כל לקחנו - - -     

יצחק פינדרוס: יפתח, דרך אגב, הוא אחראי על דתות, לא על ביטוח לאומי

לבנה עזרא: כן, הוא נציג הדתות, הוא יבוא מטעם נציג האוצר היום

לבנה עזרא:  הוא עובד באוצר

יצחק פינדרוס: הוא עובד באוצר אבל לא על התחום שלך

לבנה עזרא: הוא לא על התחום שלנו, אבל הוא יבוא במקום דניאל בלנגה היום

לבנה עזרא:  דיברנו אתו אתמול בערב או בצהריים, כי הייתה לנו מאוד חשובה הנוכחות שלו

לבנה עזרא:      אז אצי עצמי, מהביטוח הלאומי, לבנה עזרא

לבנה עזרא:  אתחיל רק, שבהמשך לוועדה הקודמת שבה המוסד לביטוח לאומי הביע נכונות לקחת את הנושא הזה מאוד ברצינות ולנסות להוביל אותו ולהביא לכך שהמשפחות לא תישאנה בעלות התשלום

לבנה עזרא:  אז קיימנו, כפי שהתבקשתי, מספר רב של ישיבות לאחרונה

לבנה עזרא:  יש לנו את פורום חברות קדישא, דיברנו עם נציגי החברות, דיברנו עם המשרד לשירותי דת, דיברנו עם משרד האוצר והבאנו הצעה למנהלה כאשר בחנו את כל החלופות האפשריות, ואני אציג את החלופות כי מאוד חשוב שתבינו שנעשתה פה עבודה מאוד מאוד יסודית

לבנה עזרא:       החשיבה להקל על המשפחות ולשאת בעלויות של התשלום, ותכף נציג האוצר גם יגיד את דעתו, הייתה באמת מתוך חשיבה שהחלופות האחרות הן בעייתיות וכל חלופה שאנחנו נציג, או שתיצור עומס על המשפחה, או שתיצור עומס על המוקד הטלפוני, או שתיצור עומס על המשרד לשירותי דת והחלופות שבדקנו אותן הן כאלה:     חלופה ראשונה היא חברה קוברת: חברה שהיא זו שתעשה את פינוי הנפטרים אל מחוץ לתחום השיפוט

לבנה עזרא:  החברה הקוברת היא חברה שמופיעה היום בתקנות ויש לי גם תקנה שאפילו מפנה – תכף נדבר גם מבחינה משפטית איך אנחנו עושים את זה – אבל התבססנו על איזושהי תקנה קיימת שיש היתר לגביית תשלום נוסף בשל הוצאות החברה

לבנה עזרא:      היישום הזה הוא קל יחסית לביצוע כי כבר יש לי הסכמים עם 540 חברות

לבנה עזרא:  למעשה, אם אני אעשה את זה, אז אני אוכל לעשות את זה באמצעות מספח נוסף להסכם

לבנה עזרא:  היישום הוא קל יחסית גם מבחינה מערכתית – אם אני מכמתת את כל העבודה הכוללת אז אני יכולה לתחום אותה לשלושה עד ארבעה חודשי עבודה

לבנה עזרא:  זה עדיין קל יחסית לעומת כל פתרון אחר

לבנה עזרא:       כל חברה מודעת היום לתחום הטיפול

לבנה עזרא:  היא יודעת בדיוק מה הכתובת של המבוטח, היא מכירה את תחומי הטיפול כך שהיא מודעת לזכאות או לאי-זכאות

לבנה עזרא:       לכל החברות יש כבר היום בפועל חברות מהן הן רוכשות את שירותי הפינויים, כך שגם זה קל באופן יחסי

לבנה עזרא:  והמשפחה היום, כבר היא פונה לחברה קדישא

לבנה עזרא:  כלומר, כשמישהו נפטר, באופן אוטומטי המשפחה מרימה טלפון לחברה הקוברת

לבנה עזרא:       החסרונות של זה, עשויה להיות הכבדה נוספת על חברות הקבורה, אבל זה עדיין זניח לעומת היתרונות

לבנה עזרא:  בעיה קיימת, בעדות הלא יהודיות שאין לי לכולם, לכל העדות הלא יהודיות אין לי הסכמים עם החברה קדישא

לבנה עזרא:  מדובר בכמות יחסית קטנה של נפטרים, אנחנו נמצא לזה פתרון

לבנה עזרא:  אז זו חלופה אחת

לבנה עזרא:       החלופה השנייה היא שנפנה לנתב

לבנה עזרא:  הנתב, שהוא מפנה היום חברות, יש מוקד מרכזי אחד שפועל היום לפינוי נפטרים לקירור לאחר שעות העבודה

לבנה עזרא:  האחריות לפינויים לטלפון מוטלת על המוקד שמפנה באופן רנדומלי את החברה ולא אל חברות הקבורה, ויש לי נתב היום שפונה למוקדים של אחת מ-11 החברות

לבנה עזרא:      אנחנו קיימנו ישיבה, ביקשנו מכל 11 החברות לבוא אלינו לישיבה

לבנה עזרא:  חלק מהחברות רק הגיעו

לבנה עזרא:  הן הביעו בעייתיות בכך שהנתב יפנה, קיימנו דין ושיח

לבנה עזרא:      החסרונות: בפועל חברות מסוימות עשויות לבחור שלא לבצע את הפינוי ויעבירו לחברה אחרת

לבנה עזרא:  אז אני יוצרת מן סוג של מונופול של חברות, מה שאני מאוד מתנגדת

לבנה עזרא:  בפועל, קיימות 2 חברות בלבד היום שעושות פינוי במקום 11 כי מרבית החברות מפנות לחברות האחרות ויש חוסר מידע ישיר ממרשם האוכלוסין על כתובת המבוטח, מה שמייצר בעיה

לבנה עזרא:       חלופה נוספת שבחנו היא משפחת הנפטר, שתקבל מימון מהביטוח הלאומי באופן ישיר

לבנה עזרא:  לא מצאנו לזה אפילו יתרון אחד

לבנה עזרא:  אנחנו מעמיסים פה על המשפחה, מעמיסים פה על הסניפים, על עומס תביעות של הסניפים, מטרטרת את המבוטחים להגיש תביעות אישיות מול הביטוח הלאומי וסרבול בעבודה מול המשפחות

לבנה עזרא:      חלופה נוספת שמצאנו היא לחתום הסכם עם 5 החברות הכי גדולות שיהיו אחראיות על הפינויים

לבנה עזרא:  זה יוצר לי ריכוז מול 5 חברות בלבד והמשפחה היא זו שתצטרך להחליט מי מהחברות

לבנה עזרא:  גם זה בעייתי מאוד, יצירת מונופול של חברות

לבנה עזרא:  החברות האלו, חמשת החברות, יצטרכו להקים מוקדים ייעודיים

לבנה עזרא:  עשוי ליצור לי אפליה לתביעה של חברות נבחרות לעומת חברות אחרות, צריכה להתאים את כל המערכות, זה פיתוח מאוד גדול בשבילנו, וחוסר מידע על מקום המגורים

לבנה עזרא:      לאחר שבחנו את כל חמשת החברות, הגענו למסקנה שהחלופה הכי טובה מבחינה חוקית, משפטית, יישומית, ביצועית – היא החלופה של החברה הקוברת מכל אחת מהסיבות שאנחנו בחנו

לבנה עזרא:      הבאנו את זה למנהלת המוסד לביטוח לאומי, מנהלת המוסד לביטוח לאומי תמכה בכך שהמוסד לביטוח לאומי יבחן כמה שיותר שיפור למשפחות שקיימות

לבנה עזרא:  החברות נמצאה החלופה הכי טובה גם בשל היתרונות וגם בשל מיעוט החסרונות

לבנה עזרא:  וחשבנו לחשוב איך אנחנו מיישמים את זה בפועל

לבנה עזרא:  חשבנו בהתחלה שנוכל להסתפק בנספח להסכם, הכנו כבר טיוטה של נספח להסכם לחברות

לבנה עזרא:  הלשכה המשפטית בחנה את הנושא הזה מחדש, והלשכה המשפטית הגיעה למסקנה שאין מנוס מהתקנת תקנות ולא ניתן לעשות את זה רק בנספח להסכם, כי מבחינה משפטית - - -     

חנן פורת: גם הלשכה המשפטית וגם המנהלה, למעשה, קיבלו אישור עקרוני - - -     

יצחק פינדרוס: בוא ננסה לקצר את זה, מי מעדכן היום את התקנות, בעצם, השר?     

חנן פורת: שר

חנן פורת:  צריך את אישור משרד האוצר פה, את ההיוועצות של השר לשירותי הדת, ושוב ועדת העבודה והרווחה

יצחק פינדרוס: שר העבודה אמור לעדכן את זה?     

חנן פורת: שר העבודה, נכון

יצחק פינדרוס: בהיוועצות עם שר הדתות?     

חנן פורת: בהיוועצות עם השר לשירותי דת

יצחק פינדרוס: ועם האוצר

חנן פורת: באישור האוצר לגבי הנושא התקציבי וכמובן אישור ועדת העבודה

יצחק פינדרוס: אני מנסה בסופו של דבר להבין

יצחק פינדרוס:  מהבדיקה שאתם עשיתם, זו הייתה השאלה הראשונה ששאלתי אז, לכם יש מסגרת תקציבית לכל נושא הקבורה, בסדר? המסגרת עומדת על סדרי גודל של 250 מיליון

לבנה עזרא: היום זה עומד על 295 מיליון, מתוך זה משופה 25 מיליון ע"י האוצר

לבנה עזרא:  התקנות האחרונות משופות ע"י האוצר

יצחק פינדרוס: עכשיו, אני שואל, אתם מבקשים כסף נוסף מהאוצר על הדבר הזה או אתם אומרים, אנחנו במסגרת התקציבית שלנו יודעים איך להתמודד עם זה?      

לבנה עזרא: אנחנו סברנו שהמוסד לביטוח לאומי, ייתכן שלא צריך סעיף תקציבי

לבנה עזרא:  האוצר הסביר לנו אתמול למה צריך סעיף תקציבי

יצחק פינדרוס: לא שאלתי סעיף, לא את זה שאלתי

יצחק פינדרוס:  אני רוצה לחדד את השאלה

יצחק פינדרוס:  יש שני סוגי דברים – יש שמגיעים לכאן לוועדה ולוועדות נוספות, אומרים תשמעו, יש לכם רעיון מדהים, אין שום בעיה

יצחק פינדרוס:  אנא פנו לשר האוצר שיכתוב לנו צ'ק

יצחק פינדרוס:  זה מצב אחד

יצחק פינדרוס:  יש עוד מצב, שמשרד בא ואומר, אני יודע להתמודד עם זה במסגרות של זה

יצחק פינדרוס:  איך אני יודע להתמודד עם זה, אני מנהל מסגרת, יש לי מערכת, אני יודע להתמודד

יצחק פינדרוס:  ואז, נכון, יש גם מצבים כאלה שהאוצר בא ואומר לא מתאים לי

יצחק פינדרוס:  סיבה כזו, סיבה אחרת

יצחק פינדרוס:  אני לא נכנס לזה

יצחק פינדרוס:  אני שואל האם יש בקשה לתקצוב מהאוצר או בקשה לאישור משרד האוצר לתקנות?     

יפתח עשהאל: האוצר דורש שכל פעולה של ביטוח לאומי שבעצם מביאה לעלות בביטוח לאומי, כל פעולה שמבצע הביטוח הלאומי בהגדלת תקציבים דורשת, כך זה היה גם בתקנות הקודמות לדוגמא שהעברנו על קבורה, דורשת תקציב תוספתי מהאוצר

יצחק פינדרוס: אבל אם הביטוח לאומי אומר, אני יודע להתמודד עם זה בתוך התקציב שלי?      

יפתח עשהאל: זה מתוך תקציב הביטוח הלאומי

יפתח עשהאל:  אין סמכות לדבר הזה

יפתח עשהאל:  בהתאם לנוהג ובהתאם לניהול התקציב, התקציב צריך לבוא גם לשיפוי ל - - -     

יצחק פינדרוס: והעמדה שלכם היא שזה לא מוצדק

יפתח עשהאל: לא, ממש לא זו העמדה

יפתח עשהאל:  העמדה היא שנדרש, בהתאם להתקדמות התקנות, יידרש למצוא מקור תקציבי לכך

יצחק פינדרוס: בביטוח הלאומי

יצחק פינדרוס:  אני מחדד שוב

יפתח עשהאל: תקציב תוספתי שישפה את הביטוח הלאומי לשם יישום התקנות

יצחק פינדרוס: איפה המחלוקת, למה אתם חושבים שצריך תקציב תוספתי כשהם אומרים שהם לא צריכים תקציב תוספתי?     

לבנה עזרא: לא, לא אמרנו שלא צריך, אמרנו שאנחנו נדבר עם האוצר

לבנה עזרא:  תחילה סברנו, היות ומדובר בכ-6 מיליון שקלים בשנה, שדי לעדכן את האוצר

לבנה עזרא:  האוצר הבהיר לנו שחייב סעיף תקציבי

יפתח עשהאל: בעצם מה שקורה, הביטוח הלאומי, יש לו תקציב ש- - - הציבור

יפתח עשהאל:  הוא פועל בהתאם לחוק

יפתח עשהאל:  הוא מבצע את התקציבים בהתאם לחוק, אבל הביטוח הלאומי לא מבצע מדיניות תקציבית

יפתח עשהאל:  הדבר הזה צריך להיכנס בתוך סדרי העדיפויות של הממשלה, זה בהתאם לחוק יסודות התקציב בהתאם גם לנוהג התפעול של התקציב מול הביטוח הלאומי

יפתח עשהאל:  לכן, כל גידול בתקציב של הביטוח הלאומי דורש תקציב תוספתי מהאוצר וכך זה נכנס לתוך סדרי העדיפויות של התקציב

יצחק פינדרוס: ומה עמדת האוצר, בסופו של דבר, בעניין?     

יפתח עשהאל: עמדת האוצר

יפתח עשהאל:  כשיידרש – אנחנו, אין לנו התנגדות לדבר הזה

יפתח עשהאל:  אנחנו נבחן את זה ביחד ויידרש למצוא לזה מקור תקציבי כאשר יתקדמו התקנות

יצחק פינדרוס: בסוף מכל הבליל, אם אני מנסה להבין את העמדה של היועץ המשפטי הבנתי

יצחק פינדרוס:  אתה אומר אני חושב שצריך תקנות, שר העבודה צריך להתקין אותם בהיוועצות עם השר לענייני דתות ושר האוצר, צריך לעדכן אותם

יצחק פינדרוס:      מה הפעולה הבאה מבחינתכם שאתם חושבים שצריך לעשות? להביא את התקנות לשר האוצר?      

יפתח עשהאל: כן, ויידרש למצוא מקור תקציבי

יפתח עשהאל:  כאילו, שר האוצר יידרש למצוא מקור תקציבי לפעולה הזאת

יצחק פינדרוס: למי אתה מפנה אותי במשרד האוצר? אני איש פרקטי בסוף, אני יודע שאני בוועדה בכנסת אבל למי אתה מפנה אותי?     

יפתח עשהאל:   זה תהליך שעכשיו מתחיל

יפתח עשהאל:  אני מאמין שיש צוות בביטוח לאומי אצלנו - - -     

יצחק פינדרוס: מדפיסים את הכסף? איך זה עובד, התהליך?     

יפתח עשהאל: הממשלה תידרש להצביע על מקור בנושא הזה

יפתח עשהאל:  בין אם בהחלטת ממשלה או בין אם בהחלטת שר האוצר, תלוי במקור שייבחר

יצחק פינדרוס: כי אני דיברתי עם לשכת שר האוצר אתמול בערב, ניסיתי להשיג את אחד מהם, ועוד פעם, השאלה שעלתה – האם אנחנו הולכים לפרוץ את המסגרת הזאת, להביא כסף תוספתי מאיזשהו מקום או לא

יצחק פינדרוס:  ואתה אומר שמבחינתך זה כן על אף שהביטוח הלאומי אומר שהוא יודע להתמודד בתוך המסגרת שלו

לבנה עזרא: אני מדגישה – האוצר העביר לביטוח הלאומי שאנחנו חייבים סעיף תקציבי

לבנה עזרא:  מדובר פה בעלות מאוד גבוהה וחייב סעיף תקציבי

יפתח עשהאל: בדיוק

יפתח עשהאל:  אני שניה אבהיר, הבהרנו קודם למה צריך עלות תקציבית ויש לזה עלות תקציבית

יפתח עשהאל:  מבחינת למצוא - - -     

יצחק פינדרוס: בחינת הנהלים הבנתי למה צריך את משרד האוצר, לא זה מה ששאלתי

יצחק פינדרוס:  מבחינת הנוהל הבנתי

יצחק פינדרוס:  כמו שהוא אומר, מבחינת הנוהל, צריך את שר העבודה שיחתום, צריך את שר הדתות שיחתום, צריך את שר האוצר שיחתום, צריך שיגיע לוועדת פנים או למי זה מגיע?     

לבנה עזרא: ועדת העבודה

יצחק פינדרוס: לא משנה, מגיע לוועדה ומאושר, זה בסדר

יצחק פינדרוס:  זה הבנתי

יצחק פינדרוס:       אני שואל מבחינת המסגרת התקציבית, כשאתה מסביר על מקור תקציבי והביטוח הלאומי אומר אני יודע בתוך המסגרת שלי

יצחק פינדרוס:  לכן אני שואל

יצחק פינדרוס:  צריך להביא כסף תוספתי מאיזשהו מקום, צריך לקצץ עכשיו במשרד לאיכות הסביבה 6 מיליון שקל ולהעביר לביטוח הלאומי? זו העמדה שלך?     

יפתח עשהאל: זו הסוגיה, כן

יפתח עשהאל:  בכל פעולה שהממשלה מבצעת שדורשת עלות תקציבית נדרש לוותר על פעילות אחרת בהתאם ולממן את הפעילות החדשה שרוצים לתקצב

יצחק פינדרוס: כן, אבל יש הבדל בין אם משרד אומר יש לי ויסות פנימי אצלי או לא

יפתח עשהאל: נכון, אבל הביטוח הלאומי שונה במהות הזו ממשרד ממשלתי אחד כי הביטוח הלאומי – לא רק מבחינת הנוהל אלא גם מבחינת גמישות – הוא לא יכול להגיד עכשיו אני לא מתקצב משהו

יפתח עשהאל:  זה מכורח חוק, הביטוח לאומי כל הפעולות שלו מכורח החוק ואין לו גמישות להגיד אני מוותר על עוד פעילות

יפתח עשהאל:      עכשיו הממשלה תידרש להצביע על מקור

יפתח עשהאל:  על איזו פעילות הממשלה מוותרת כדי לממן פעילות אחרת

יפתח עשהאל:  ככל שזה לא נכנס לחוק התקציב השנתי לשנת 2023-2024 - - -     

יצחק פינדרוס: שאלתי אם זו פעולה בירוקרטית פורמלית או פעולה תקציבית?     

יפתח עשהאל: פעולה תקציבית

יצחק פינדרוס: פורמלית פעולה תקציבית או מהותית יש בעיה תקציבית?     

יפתח עשהאל: אולי לא הבנתי את הכוונה בהבדל, במהות

יצחק פינדרוס: אני אסביר, מבחינת חוקית אני מבין שהביטוח הלאומי הוא שונה ממשרד אחר כי התקציב שלו הוא בכלל לא קשיח, כלומר אם, לצורך העניין, ייוולדו עוד 2,000 ילדים השנה אז יהיה יותר קצבאות

יצחק פינדרוס:  אם תרצו או לא תרצו, אם שר האוצר יחתום על התקנה או לא יחתום על התקנה

יצחק פינדרוס:  המחלקות בשערי צדק והדסה לא מחכים לאישור צר האוצר, את זה הבנתי

יצחק פינדרוס:  ולכן אני מבין שהביטוח הלאומי שונה מבחינת ההתנהלות שלו, זה בסדר

יצחק פינדרוס:  אבל אני שואל, בסוף, הרי, על סדרי עדיפויות – האם לדעתכם העמדה של הביטוח הלאומי שאומר אני איכשהו יודע בתוך המסגרת של ה-295 מיליון שקל פלוס עוד משהו שיש לי, אני יודע להתמודד עם זה, האם זה נראה לך סביר או שנראה לך שלא ואתה אומר בסופו של דבר תצטרך להביא עוד 6 מיליון שקל מאיזשהו מקום חיצוני

יפתח עשהאל: נכון

יפתח עשהאל:  זו העמדה

יצחק פינדרוס: ואתם חושבים שמבחינת ההתנהלות שלכם גם כן אותו דבר, זאת אומרת, אתם באותה עמדה, חושבים שצריך לחדד את הסעיף הזה מ-295 ל-301?     

לבנה עזרא: אנחנו עובדים לפי סעיף 29 א', אנחנו כפופים - - -     

יצחק פינדרוס: לא שאלתי את הסעיף, ריבונו של עולם, אני - - -     

לבנה עזרא: שניה, כבוד היו"ר, אני מסבירה לך

לבנה עזרא:       המדיניות שלנו היא באמת לעבוד יד ביד מול האוצר ועם מדיניות זו של האוצר אנחנו נפעל בהתאם

יצחק פינדרוס: בסוף יעבירו אתכם למשרד החוץ, תאמינו לי

יצחק פינדרוס:  הבנתי

לבנה עזרא: אני רוצה רק להסביר, ברשותך, אם סגרנו את הסוגיה הזו, מה השלב הבא

יפתח עשהאל: צריך בעצם לנסח את התיקון של התקנות, אישור מנהלה, אישור מועצת המוסד ואז אפשר להתקדם לאישור של משרד המשפטים, פרסום להערות הציבור

יצחק פינדרוס: כמה ימי עבודה זה, התהליך הזה?     

יפתח עשהאל: אני מאוד מקווה שבמושב הבא זה כבר יעבור לוועדת העבודה והרווחה

יצחק פינדרוס: טוב

יצחק פינדרוס:  המושב הבא זה עוד חודשיים

יפתח עשהאל: סליחה?     

יצחק פינדרוס: המושב הבא זה עוד חודשיים וחצי, לא כל-כך הרבה

יפתח עשהאל: מתחיל עוד חודשיים

יצחק פינדרוס: אל תגיד לי שאתה מביא אותי למרץ

יפתח עשהאל: לא, אני אומר, עוד פעם, אני לא יודע להגיד את לוח הזמנים

יפתח עשהאל:  אנחנו, מבחינתנו להביא את זה לאישור המנהלה כמה שיותר מוקדם, בשבוע-שבועיים הקרובים

יצחק פינדרוס: תקשיבו, אנחנו היהודים יצירתיים, יצרנו מערכת יצירתית מאוד, אבל בסדר

יצחק פינדרוס:       כן, רצית להתייחס?      

הדיל יונס: הדיל יונס, ממשרד המשפטים

הדיל יונס:      רציתי רק להבהיר את הנקודה של התקציב שבאמת, זה לא עניין של רצון של האוצר או של הביטוח הלאומי

הדיל יונס:  הייתה החלטה גם על דעתו של המשנה ליועצת המשפטית לממשלה (כלכלי), שהנומרטור חל גם על הביטוח הלאומי

הדיל יונס:  ולכן, כל פעולה תקציבית שמגדילה את התקציב של הביטוח הלאומי מחייבת פעולה מאזנת

יצחק פינדרוס: תקשיבי, מכיוון שאני נמצא בוועדה לפניות הציבור כרגע ולא בוועדת עבודה ורווחה או וועדת הפנים

יצחק פינדרוס:  אני, גם ככה יש לי אלרגיה וגירודים מבירוקרטיה ומנהלים, אז בטח בדיון כזה

הדיל יונס: אבל זה חוק

יצחק פינדרוס: לא

יצחק פינדרוס:  כשמגיע לשולחנו של, לצורך העניין, שר האוצר, יש שני סוגי מצבים וזה מה שניסיתי לחדד: יש מבחינת נוהל כמו שאמרת, הנומרטור והביטוח הלאומי והכל

יצחק פינדרוס:  זה בסדר גמור, מובן, גם הגיוני

יצחק פינדרוס:  זה בסדר

יצחק פינדרוס:  אבל יש פה בסוף שאלה - האם הוא צריך לעשות קיצוץ בשביל 6 מיליון השקלים האלו או לא? זאת שאלה

יצחק פינדרוס:  לפתחו, הוא צריך לקבל החלטה

יצחק פינדרוס:  יש מצב שהאוצר אומר תקשיב, אני לא מוכן שתעביר מסעיף קבורה לסעיף נכים

יצחק פינדרוס:  לא מוכן, לא מקובל עליי

יצחק פינדרוס:  אבל ההחלטה שצריך לקבל שר האוצר היא האם הוא מוכן שיעבירו מיסים מקבורה לסעיף נכים או לא מוכן שיעבירו, לא ההחלטה אם אתה צריך לעשות קיצוץ עכשיו בכל משרדי הממשלה בשביל אותם 6 מיליון שקלים

יצחק פינדרוס:  את זה ניסיתי להבין, קיבלתי תשובה דיפלומטית

יצחק פינדרוס:  זה בסדר גמור

יצחק פינדרוס:  זה שזה נומרטור ומשפטית והביטוח הלאומי אין לו סמכות, זה בסדר גמור את זה הבנתי

יצחק פינדרוס:  בלי החתימה של שר האוצר זה לא יכול לעבור, זה כן

יצחק פינדרוס:  אבל בסוף העמדה שלו תתקבל על בסיס, אני מקווה, נתונים ולא על בסיס איזושהי תיאוריה

יצחק פינדרוס:      בתחושה שלי, אמרתי את זה מהיום הראשון, לא נראה לי שאמור להיות לדבר הזה משמעות תקציבית

יצחק פינדרוס:  למה לא נראה לי? כי כשאתה, יש לך סוג תקציב כזה של קבורה ומדובר בפחות מ-3% לפי ההערכות, מדובר על 2%

יצחק פינדרוס:  להערכתי, כשאתה מדבר על 2%, הסיכון שאתה לוקח כשאתה בונה תקציב כמה מתים יהיו וכמה לוויות יהיו וכמה קבורות יהיו, 2% זה בתוך סטיית התקן

יצחק פינדרוס:  אז קשה לי להאמין שצריך בשביל זה לעשות קיצוץ רוחבי וצריך לקצץ בתקציבי הרווחה והתרבות במדינת ישראל בשביל אותם 6 מיליון שקלים

יצחק פינדרוס:  קשה לי להאמין

יצחק פינדרוס:  לא בגלל שאני מזלזל ב-6 מיליון שקלים, אני מדבר מבחינה פרקטית, בסוף, לכן שאלתי האם השאלה הפרקטית של כסף זה שונה? עכשיו, זה שמבחינת - - - זה בסדר גמור, זה ברור שצריך להתנהל באיזשהו נוהל ומסגרת ובשביל זה יש יועצים משפטיים ויש אנשי מקצוע

יצחק פינדרוס:  גם משרד המשפטים יכול להגן על העמדה הזו, זה בסדר גמור, אבל בסוף יש שורה תחתונה

יצחק פינדרוס:      עכשיו, אני רוצה לאוצר לומר, על אף שאתה לא הנציג של הרווחה אבל אתה הנציג של המשרד לשירותי הדת

יצחק פינדרוס:  אני רוצה להסביר את הרציונל שדיברנו עליו מהיום הראשון וחשוב לי שגם משרד הדתות ישמע פה ונאמר את זה

יצחק פינדרוס:  זה לא הנושא של להעביר נפטר מאיש לעיר, זה לא הנושא של הדיון בוועדה ואני אמרתי את זה מהיום הראשון

יצחק פינדרוס:  זה לא הנושא של אותו אחד

יצחק פינדרוס:  אנחנו עלינו פה על משהו שלדעתי, כמדינה, אנחנו עושים טעות טרגית בעניין הזה

יצחק פינדרוס:       המדינה מוציאה, כמו שאמרנו, 300 מיליון שקל על המציאות הזאת שאנשים שצריכים לקבור את יקיריהם יהיה להם שקט ורוגע והם לא צריכים להתעסק עם זה

יצחק פינדרוס:  כל חור בספינה הזו יוצר צונאמי מסביב

יצחק פינדרוס:  אם נכנס איזשהו גורם לא מקצועי ובסוף אזרחי ישראל לא יידעו ואנחנו צריכים למצוא את הדרך, עדיין עוד לא מצאנו את הדרך ודיברנו על זה, שכל אזרח בישראל יודע שהוא יכול להתקשר למוקד טלפוני והוא מקבל את מלוא השירות, בלי לעבור דרך מה שקרוי ביידיש מאכערים

יצחק פינדרוס:  בלי לעבור את זה ובלי לעבור איזשהו ויה דלורוזה

יצחק פינדרוס:  יש לו כתובת והוא יודע שהוא יכול להיות רגוע ושלו עם הכתובת הזו

יצחק פינדרוס:  זה חשוב לנו

יצחק פינדרוס:  אם המשמעות של זה היא 2% מתוך התקציב, אני חושב שהוא נכון, הגיוני

יצחק פינדרוס:  כי לא הגיוני בסוף שיסתובבו בתוך המסגרת הזאת מאכערים

יצחק פינדרוס:  אם זו פרצה, זו פרצה

יצחק פינדרוס:  צריך למצוא דרכים ואמרנו את זה גם בפעמים הקודמות, איך משרד הדתות מגיע למצב, המשרד לשירותי דת מגיע למצב שכל אחות שנמצאת בבית חולים מיד להגיד למשפחה יש שירות שמדינת ישראל נותנת, תגיע לשם ותהיה רגוע

יצחק פינדרוס:  וזה לא משנה, אמרנו, אם זה שבת, יום חול, אמצע השבוע, לא אמצע השבוע, יש פתרונות לכולם

יצחק פינדרוס:  אדם יודע, יש פתרון, הוא לא צריך לעבור איזה הליך בירוקרטי

יצחק פינדרוס:      מישהו, דרך אגב, ראה באינטרנט אתמול על הדיון היום, שלח לי אתמול הצעה, אמר שיהיה בטופס האישור של משרד הבריאות של הפטירה שיש שם למטה כוכבית

יצחק פינדרוס:  כל שירות שאתה צריך לקבל יש לך כוכבית כזאת

יצחק פינדרוס:  בסוף זו מדינת ישראל, משרד הבריאות שיבדקו את זה אם זה מציאותי

יצחק פינדרוס:  נמצא פה נציג משרד הבריאות?      

קריאה: הוא נרשם אבל לא הגיע

יצחק פינדרוס: לא הגיע לדיון

יצחק פינדרוס:  הוא היה בכל הדיונים הקודמים, אז אולי לבדוק איתם

יצחק פינדרוס:       לא יכול להיות שהמדינה כמדינה, אני אומר, אנחנו בסוף יורים לעצמנו בראש

יצחק פינדרוס:  מדינה כמדינה שמה 300 מיליון שקל על משהו ובסוף, כל מיני דרכים ולא משנה איך ועלו פה דברים שדווקא היו מזעזעים, שבכל מיני דרכים נכנסים כל מיני גורמים ולוקחים כסף על משהו שאתה אמור שירות משום שרוצים לעשות

יצחק פינדרוס:  אם אנחנו לא היינו משלמים את זה ובאמת צריך איזשהו ארגון שיעזור לך זה בסדר, אבל זה לא המצב

יצחק פינדרוס:  מדינת ישראל מוציאה מספיק כסף ואני לא יודע אם יותר מידי אבל מספיק כסף

יצחק פינדרוס:  זה סכום באמת משמעותי, הביטוח הלאומי מוציא כסף, משרד לשירותי דת מוציא כסף, כל אחד בתחום שלו, החברה קדישא עושה עבודת קודש, העיריות, המועצות הדתיות, בסוף, לא יכול להיות שהאזרח מגיע לרגע האמת והוא מתערבל

יצחק פינדרוס:  אז אם זו פרצה, הפרצה זו שהוא נפטר בבית חולים ולא בבית זה מסבך אותו, הוא גר ב-רחובות ונפטר בשיבא אז הוא הסתבך

יצחק פינדרוס:  זו פרצה שאנחנו חייבים לפתור אותה

יצחק פינדרוס:       אז א', אני מקווה שתתחילו עם התקנת התקנות

יצחק פינדרוס:  אני גם אדבר שוב עם שר האוצר, אתמול דיברתי אתו עקרונית עוד פעם

יצחק פינדרוס:  דרך אגב, זו הייתה השאלה שהוא שאל אותי והוא לא שאל את השאלה הזו סתם

יצחק פינדרוס:  הוא אומר לי, תקציב, העמדה שלי תיגזר בסוף אם אני צריך ללכת לחפש איזשהו מקור או שבתוך המערכת וזה חלק מהנומרטור וזה בסדר וזה חלק ממה שאמרת ואלה הדברים

יצחק פינדרוס:      אז אני מבקש שני דברים: דבר ראשון, לקדם את זה בתוך הביטוח הלאומי

יצחק פינדרוס:  אני מבקש עדכון שלכם גם אם אנחנו בפגרה, אני מבקש שתעדכנו אותי אם יש איזשהו מעצור, גם מול הביטוח הלאומי, גם מול שר העבודה וגם מול משרד הדתות

יצחק פינדרוס:  עם האוצר אני אשתדל להיות בקשר

יצחק פינדרוס:       כן, המשרד לשירותי דת

יצחק שמיר: ברשות הרב פינדרוס, יצחק ישי, מנהל אגף בכיר במשרד לשירותי דת

יצחק שמיר:  קודם כל, אני מברך על הוועדה ואכפתיות שלך

יצחק שמיר:      אנחנו, כמו שאמרתי בפעם הקודמת, השקנו יחד עם ביטוח לאומי ופורום חברות קדישא מוקד שרץ מאוד טוב

יצחק שמיר:  אנחנו עשינו קמפיין, נמשיך אותו וגם נגיע לאוכלוסיות שאין להם אינטרנט ודברים כאלה

יצחק שמיר:  ביקשנו תקציב

יצחק שמיר:      המוקד, פעיל ומספרו *0120, והוא מחולק ל-2: הראשון זה אם מישהו נפטר מחוץ לשעות העבודה, נפטר בבית, הוא מקבל שירות אונליין

יצחק שמיר:  אחרי זה מוקד מידע, אנחנו נשפר את זה עוד יותר

יצחק שמיר:  אז ככה, שלפחות גם בבמה הזו שידעו שיש *0120

יצחק שמיר:  העברנו את זה גם למד"א, נעביר את זה גם לאיחוד ההצלה, לכל האנשים שמגיעים, בבתי החולים ובבתי האבות

יצחק שמיר:  אנחנו נמשיך את הקמפיין הזה

יצחק פינדרוס: לדעתי, תשקיעו שם פחות בקמפיין

יצחק פינדרוס:  פחות בקמפיין

יצחק פינדרוס:  אני אמרתי, זו דעתי

יצחק פינדרוס:  עוד פעם, אני לא מבין בפרסום אבל אני אומר לך תחושת אצבע

יצחק פינדרוס:  קמפיין, אף אדם לא מביט בטלוויזיה כשהוא רואה לבן יפה, איזה דנונה, איזו קולה קרה, זה עושה לו את זה

יצחק פינדרוס:  אתה מסביר לו מה יקרה עם מישהו ימות, הוא מעדיף לא לחשוב על זה

יצחק שמיר: בוודאי, יושב הראש, אנחנו הולכים יותר על נקודות קצה

יצחק שמיר:  זאת אומרת שאם במד"א היו - - -     

יצחק פינדרוס: אחיות בבתי חולים, מוקדנים בבתי חולים, בתי אבות

יצחק שמיר: כן, שלחנו

יצחק שמיר:  שלחנו ונשלח עוד

יצחק שמיר:  אנחנו בקשר עם הדוברות

יצחק שמיר:  אני רק רוצה להגיד, ברשותך, עוד משהו קטן

יצחק שמיר:  אני לא מומחה בתקציבים, לא תקציבי

יצחק שמיר:  אני כאזרח מדבר עכשיו

יצחק שמיר:  בן אדם שילם ביטוח לאומי כל החיים, בביטוח הלאומי יש את התקנה שבן אדם זכאי לקבורה בחינם

יצחק שמיר:  מה הבן אדם שמקריית שמונה הלך לעשות ניתוח בבילינסון ונפטר? אני לא מבין למה זה לא נכלל בתוך התקציב הזה

יצחק שמיר:  עם כל הכבוד

יצחק שמיר:  אני אומר, בן אדם הרי זכאי לקבורה

יצחק שמיר:  בן אדם עכשיו הלך לבילינסון לניתוח מהצפון

יצחק שמיר:  למה המשפחה, זה ייפול עליהם עכשיו

יצחק שמיר:  הוא צריך קבורה

יצחק שמיר:  מה הם מצפים, שהנפטר יעבור ברגל? אני חושב שצריך לפתור את זה כבר עכשיו

יצחק שמיר:  כל יום שאנחנו לא עושים, זו פשוט בושה לנו

יצחק שמיר:  גם לי, בסדר? אני חושב שהאוצר והביטוח הלאומי יכולים להסתדר עם הכול

יצחק שמיר:  סליחה שאני אומר את זה, זה בכאב לב כי משפחות פונות אליי שפשוט אין להם אין להביא את הנפטר וזה 6,000, 10,000 - - -     

יצחק פינדרוס: אני חושב שיש תמימות דעים סביב השולחן בעניין הזה

יצחק פינדרוס:  שמעת את עמדת הביטוח הלאומי, גם לא שמעת את האוצר אומר לא, אמר תתקדמו עם התקנות ונראה

יצחק פינדרוס:  יש תמימות דעים ואני מסכים איתך, לצערי הרב שדברים לוקחים זה

יצחק פינדרוס:       אני, הייתה לי תקופה מאוד יפה בחיים

יצחק פינדרוס:  הייתי ראש עיר ביהודה ושומרון, ואז היה כיף כי לא היה שם חוק ישראלי, ויכולתי לעשות מה בא לי

יצחק פינדרוס:  עברתי לירושלים, לישראל, אז נתקעתי עם נומרטור ועם בעיות ונהלים

יצחק פינדרוס:  הייתי ביהודה ושומרון, היה שם בזמנו יועץ משפטי שהיה יושב ביהודה ושומרון, דוד רוטנברג ז"ל שאחר כך היה יו"ר ועדת החוקה

יצחק פינדרוס:  היה פה בכנסת, לא יודע אם אתם זוכרים

יצחק פינדרוס:  אבא שלו עוד היה מנכ"ל משרד הפנים ומשרד הדתות

יצחק פינדרוס:  אז הוא הזהיר את הממונה על היישובים היהודים ביהודה ושומרון, דיר באלק אם אתה חותם על תקנות שיחולו ביהודה ושומרון

יצחק פינדרוס:  אתה לא חותם על שום דבר, פשוט לא חותם

יצחק פינדרוס:  וכך היה, ופחות התמודדנו עם דברים כאלה

יצחק פינדרוס:       אבל לצערי הרב, זו המציאות

יצחק פינדרוס:  עם זה אנחנו צריכים להתמודד, נתמודד עם זה

יצחק פינדרוס:  בשביל זה יושב היועץ המשפטי של הביטוח הלאומי, יתקין את התקנות, אנחנו נעשה את זה הכי מהר שאפשר

יצחק פינדרוס:  אבל, אני אומר עוד פעם למשרד הדתות – שימו דגש, בתי חולים, בתי אבות, במקומות האלו

יצחק פינדרוס:  בגוגל אני מבין שמנצחים אתכם כל הזמן שרלטנים

קריאה: גם בתי חולים מנצחים אותנו, בתוך בתי החולים

יצחק פינדרוס: עוד פעם, צריך את הדבר הזה להמשיך לעשות כי באמת, מגיע לאזרחי ישראל

יצחק פינדרוס:       עוד מישהו רוצה להתייחס? כן, החברה קדישא

יצחק פינדרוס:  שאמרנו שאתה מסכים, היא אמרה שאתה מסכים

יהושע שגיא: לא, ביחס לפרסום וכן הלאה, אני מסכים עם העמדה של היו"ר, פרסום זה לא מה שיהיה יעיל

יהושע שגיא:  אבל הכתובת למשרד הדתות היא לדעתי משרד הבריאות שאחראי על מד"א ואחראי על כל הרישיונות לבתי אבות סיעודיים

לבנה עזרא: גם משרד הדתות, גם הבריאות וגם הדתות

יהושע שגיא: בבתי חולים אין לנו כל כך בעיה כיוון ששם הפנימו את זה ויש גם מוקד 120

יהושע שגיא:  בחלק מבתי החולים יש מוקדן של החברה קדישא שנמצא שם כעובד חברה קדישא בבית החולים

יהושע שגיא:  וולפסון, תל השומר, בילינסון, כפר סבא ועוד כמה

יהושע שגיא:  הבעיה היא בעיקר כשמד"א מגיעים ולא מנחים את המשפחה להתקשר 0120

יהושע שגיא:  ומזדנב למד"א אמבולנס פרטי

יהושע שגיא:  המשטרה מגיעה לאשר פטירה, שחרור גופה - מזדנב אחריה אמבולנס פרטי

יהושע שגיא:  בתי אבות קשורים עם אמבולנסים פרטיים

יהושע שגיא:  כל הדברים האלו הם בעייתיים

יהושע שגיא:      אני יכול להראות לאדוני היו"ר חוברת שהפורום חברה קדישא הוציא, ובגב החוברת מדבקה של מוקד, לא אזכיר את שמו, בבית עלמין מסוים שמפנה, מבקש מבית האבות להפנות כל המטופלים אליו

יהושע שגיא:  כל המטופלים, לשעבר, להפנות אליו

יהושע שגיא:  אז אם משרד הבריאות – לא משרד הדתות, מחילה – אם משרד הבריאות לא יפעיל סנקציות נגד אותם בתי החולים שנותנים לאמבולנסים פרטיים בדרך של פינוי לאשפוז, כי הרי האמבולנס הזה גם קיים כדי להוביל את החולה לבדיקות רפואיות, ואז יש לו קשר גם מסחרי לא רק על זה, גם על הנושאים האלו של פינוי נפטרים

יהושע שגיא:  זה, משרד הבריאות, אולי כדאי לזמן איזו ישיבה יחד איתם

יצחק פינדרוס: כבר דיברנו איתם, הם היו פה בישיבה הקודמת

יצחק פינדרוס:  גפשטיין דיבר על זה ואני מאמין שהוא נתקע כי הוא מקפיד מאוד לבוא לישיבות של הוועדה

יצחק פינדרוס:  הוא הגון, והמשרד מקפיד לבוא

יצחק פינדרוס:  אבל אני מסכים איתך, אני חושב שמשרד הבריאות גם בנושא הזה, הרעיון שמישהו אמר לי אתמול, לא יודע אם זה מעשי, תעודת הפטירה זה שירות שמדינת ישראל נותנת, זה לא איזה משהו וולונטרי

יצחק פינדרוס:  המדינה שמה על זה כסף, קיבלת טופס מהמדינה, קיבלת טופס פטירה

יצחק פינדרוס:  אדוני, אלה הזכויות, זה המינימום של לתת לך

יצחק פינדרוס:  יש לך כוכבית שאתה יכול להתקשר ולקבל את השירות חינם

קובי רחמים: במשך שנים פרסמנו עלונים, שלחנו לבתי חולים, שלחנו לבתי אבות, אנשים לא קיבלו את זה

קובי רחמים:  המשפחות לא קיבלו את זה

יהושע שגיא: אבל שוב, תעודת פטירה זה בבתי חולים אתה מקבל

יהושע שגיא:  בפטירה בבית, זה מד"א נותן, טופס אחר

לבנה עזרא: אז אפשר גם את הטופס של מד"א וגם את הטופס של משרד הבריאות

חיים בוגר: חיים וינגרטן, ראש אגף מבצעים בזק"א

חיים בוגר:      אני רק יכול להוסיף ולחזק

חיים בוגר:  אצלנו בזק"א אני רואה את הפיק של החירום

חיים בוגר:  ברגע שמתקשרים אליי, סימן שלא מסרו את המספר הנכון

חיים בוגר:  א', הפניות יורדות בהרבה; וב', *0120 עובד, עובד יפה, אין תלונות, לא חוזרים אלינו, כן ענו לא ענו

חיים בוגר:  עולים שם ומביאים פיתרון

חיים בוגר:  אני רוצה לברך על זה

גלעד סולומון: אדוני היושב-ראש, אני גלעד סולומון, מנהל אגף מבצעים, איחוד הצלה

גלעד סולומון:       אתה מכיר את הפעילות שלנו טוב

גלעד סולומון:  אנחנו, ככלל, פונים אלינו הרבה להעברות נפטרים

גלעד סולומון:  אנחנו לא עושים את זה מכל הסיבות שעלו פה, כי בעצם, אנחנו לא רוצים גם לגבות כסף ולא מתעסקים בזה

גלעד סולומון:  אבל כן, אני חושב שיש מקום לעשות הסדרה בצורה מסודרת

גלעד סולומון:  הרי, יש לנו אמבולנסים בכל הארץ

גלעד סולומון:  יכולים להעביר מתל אביב לקריית שמונה בצורה פשוטה

גלעד סולומון:  שהמדינה תתקצב את זה בצורה שהיא בריאה ובצורה שהיא שוויונית, אני לא חושב שאמורה להיות בעיה

יצחק פינדרוס: התהליך הולך לעבוד כמו שהציגה נציגת הביטוח הלאומי

יצחק פינדרוס:  זה יהיה באחריות חברות הקבורה

יצחק פינדרוס:  עכשיו, אם חברת קבורה יש לה רק רכב אחד, יש לה חצי רכב, והיא מתקשרת עם חברת אמבולנסים פרטית לצורך העניין, האזרח, אין לו עסק לא עם אנשים ולא עם גופים ולא עם זה

יצחק פינדרוס:  יש שירות ממשלתי שהוא מקבל, יש לממשלה חוזים מסודרים מול 243 חברות קדישא

יצחק פינדרוס:  זו לא פריסה - - - לא, כמה חברות קדישא יש? 540

יצחק פינדרוס:  ריבונו של עולם, למה האזרח צריך בכלל להיכנס לדבר הזה?      

גלעד סולומון: אבל אתה מדבר על העתיד, על מה יהיה עוד, כשהתקנות האלו יאושרו

גלעד סולומון:  אבל היום בערב מישהו ייפטר, מתקשר למד"א, מד"א נותן לו את זה בתשלום

לבנה עזרא: אני רוצה להבהיר – כל החלופות שבחנו, בחנו אותן מכוח הוראות חוק הביטוח הלאומי הקיים

לבנה עזרא:  הביטוח הלאומי מחייב אותנו להתקשר עם חברה שיש לה רישיון לעסוק בקבורה

יצחק פינדרוס: לא, אבל זה הכי נכון

יצחק פינדרוס:  גם אם זה לא היה ככה, זה היה יותר נכון

יצחק פינדרוס:  אני אומר, גם אם זה לא היה נכון, גם אם זה לא היה מבחינת הנהלים, זה נכון מבחינת השירות

יצחק פינדרוס:  יש מישהו שהוא אחראי על הקבורה, זה המקצוע שלו, הוא לוקח את הבן אדם, אם הוא רוצה להשתמש בקבלנים פרטיים ועובדים שעתיים, הוא יודע איך לנהל את זה

יצחק פינדרוס:  הוא מנהל את זה

יצחק פינדרוס:  האזרח, הוא לא אמור להתעסק עם הדבר הזה

יצחק פינדרוס:  הוא לא אמור יום אחד לפנות לזה, יום אחד לזה

יצחק פינדרוס:  אבל יש מישהו שעוסק בזה, יודע מה הא עושה, עושה מההתחלה ועד הסוף

יצחק פינדרוס:  שלא נדע, אתה עומד בחוסר אונים וזה הדבר הכי נורא שיש

יצחק פינדרוס:  ואתה, מה צריך עכשיו להתחיל משא ומתן? תמחור בין חברות? זה לא נשמע לי הגיוני

יצחק פינדרוס:  זה לא נכון, זה לא נשמע הגיוני ולכן זו הדרך הנכונה

לבנה עזרא: נכון, לכן אמרתי שזו הדרך הכי נכונה

יצחק פינדרוס: טוב, אז אני חוזר שוב

יצחק פינדרוס:  את הפניה, אתי, אנחנו נצטרך לעשות למשרד הבריאות

יצחק פינדרוס:  הוא נמצא פה קבוע, גפשטיין לדבר איתו

יצחק פינדרוס:  גם על הנושא של חידוד מול בתי החולים, בתי האבות כמו שדיברנו בפעם הקודמת

יצחק פינדרוס:  גם נושא חידוד הנהלים מולם, גם לבדוק באיזו דרך הם רואים הכי טובה להביא את הטפסים – אם זה דרך הטופס של מד"א, דרך טופס הפטירה או איזושהי דרך

יצחק פינדרוס:  להביא לאנשים, זו זכות שמדינת ישראל נותנת להם את זה

יצחק פינדרוס:  כבוד שמדינת ישראל נותנת להם את זה וצריך לעשות את זה בצורה הכי טובה ונוחה ובריאה

יצחק פינדרוס:       ואני מבקש, כן פגרה לא פגרה – תעדכנו אותנו

יצחק פינדרוס:  אם יש איזשהו מעצור, איזושהי בעיה, אני לא רואה שיהיה בעיה לא אצל שר העבודה, במשרד הדתות, אני גם לא חושב שתהיה בעיה במשרד האוצר, גם לשיחתי וגם למה שהבנתי פה

יצחק פינדרוס:  בסופו של דבר, יימצא פתרון אבל צריך לסגור את זה ולדעת להגיד לאזרחי ישראל חבר'ה, יש שירות אחד לכולם, מסודר

חנן פורת: אני אומר, הביטוח הלאומי מבחינתו, יעשה את המיטב להביא את הדברים כמה שיותר מהר, כמובן, לאישור

יצחק פינדרוס: אבל אני מבקש, בבקשה, אני לא רוצה למצוא את עצמי בנובמבר שעדיין היה איזושהי בעיה בלי שאני יודע

יצחק פינדרוס:  תנו לי, תעדכנו אותי

יצחק פינדרוס:  אני גם אעלה מול מנכ"לית הביטוח הלאומי אם יש צורך, אני אעלה מול שר העבודה אם יש צורך

לבנה עזרא: אין

יצחק פינדרוס: כרגע אין, אני מסכים, לכן אמרתי 'אם יש צורך'

יצחק פינדרוס:  ואם שר הדתות יפנה בחופשה אז אני אפנה אליו בחופשה ואם שר האוצר יהיה בחופשה, נפריע לו בחופשה

יצחק פינדרוס:  זה בסדר גמור, בשביל זה אנחנו פה

לבנה עזרא: כבוד יושב הראש, כפי שציינו, ראית שלקחנו את זה, הרמנו את הפרויקט

יצחק פינדרוס: אני חייב לציין את העבודה, אמרתי, מסביב לשולחן הזה, כולם ובפרט הביטוח הלאומי וכולם, לקחו את העבודה הזו בשיא הרצינות

יצחק פינדרוס:  התקדמנו, אנחנו לא נמצאים איפה שהיינו לפני חצי שנה, אבל אני לא רוצה להיות פה עוד חצי שנה שוב בדיון הזה

יצחק פינדרוס:  אני רוצה להיות בעוד – את אמרת שלושה חודשים – אני מקווה חודשיים עד שלושה אנחנו נהיה אחרי האירוע הזה

יצחק פינדרוס:       תודה רבה